
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 86
                                                                din 24 mai 2017
               privind desfășurarea evenimentului „25 de ani de la Primul Festival Medieval din România -  
                   Sighișoara 1992” și punerea la dispoziție, cu titlu gratuit, a Sălii Festive a Primăriei și a
                    terenului aparținând domeniului public din Cetatea Medievală (Piața Muzeului) pentru 
                                                                 desfășurarea evenimentului

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13.257/15.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 29/08.05.2017 a Societății Cultural Artistică de Tineret CONCRET, înregistrată la Municipiul Sighişoara cu nr. 12741/10.05.2017, prin care se solicită sprijin logistic la organizarea, în Municipiul Sighişoara, a evenimentului „25 de ani de la Primul Festival Medieval din România - Sighișoara 1992”, în zilele de 26 - 27.05.2017, constând în punerea la dispoziție, cu titlu gratuit, a Sălii Festive a Primăriei și a terenului aparținând domeniului public din Cetatea Medievală (Piața Muzeului) pentru desfășurarea evenimentului;
Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 

Având în vedere Raportul de specialitate cu nr. 13.258/15.05.2017 al Direcției Administrarea Patrimoniului, prin care se propune şi se justifică oportunitatea organizării evenimentului „25 de ani de la Primul Festival Medieval din România -  Sighișoara 1992”, în perioada 26 - 27.05.2017, precum și punerea la dispoziție, cu titlu gratuit, a Sălii Festive a Primăriei și a terenului aparținând domeniului public din Cetatea Medievală, respectiv Piaţa Muzeului, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7 şi (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,

            H O T Ă R Ă Ş T E:

Art. 1. Se aprobă organizarea evenimentului „25 de ani de la Primul Festival Medieval din România -  Sighișoara 1992”, în perioada 26 - 27.05.2017, eveniment organizat de Societatea Cultural Artistică de Tineret CONCRET. 
Art. 2. Se aprobă punerea la dispoziţie, cu titlu gratuit, a terenului aparţinând domeniului public din Cetatea Medievală, respectiv Piaţa Muzeului, în zilele de 26 – 27.05.2017, în vederea desfășurării activități din cadrul evenimentului „25 de ani de la Primul Festival Medieval din România -  Sighișoara 1992”, potrivit planului de situaţie, anexa nr. 1 la prezenta hotărâre.
Art. 3. Se aprobă punerea la dispoziție, cu titlu gratuit, a Sălii Festive a Primăriei, în vederea desfăşurării activități din cadrul evenimentului „25 de ani de la Primul Festival Medieval din România -  Sighișoara 1992”.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Administrarea Patrimoniului, Direcția Relaţii Publice și Comunicare, Muzeul de Istorie, Serviciul Public Poliţia Locală, Compartimentul Protecţie Civilă, Protecția muncii din cadrul Municipiului Sighișoara şi Societatea Cultural Artistică de Tineret CONCRET. 
Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică,  prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  1 ex. Direcţia Relaţii Publice şi Comunicare;
  2 ex. Direcţia Administrarea Patrimoniului;
  1 ex. Muzeul de Istorie;

  1 ex. Serviciul Public Poliţia Locală,;

  1 ex. Compartimentul Protecţie Civilă, Protecția muncii;

  1 ex. Biroul Logistic, Aprovizionare Tehnico – Materială și Administrativ;

  1 ex. Societatea Cultural Artistică de Tineret CONCRET.  
14 ex. 

B.A.

